Teyarayanê hewayî yê bêmerdimî yê Dewleta Tirkan (SÎHA) dewêka Zirganî ya Serêkanîye ser o bombayî varnayî.
Gore zanayîşan hêriş roja çarşemeyî ame kerdene. Hêrişo ke dewa Çolîye ya Zirganî ya Serêkanîye kerd hedef de zerar û zîyanî resayî keye û malê dewijan. Dewleta Tirkan a îşxalkere destpêkê hêrişan ra nata bi hawayêkê sîstematîkî sivîlan kena hedef. Heta nika bi seyan sivîlî ameyî qetilkerdene û 300 hezar kesî waranê xo ra bîyî.
